**О б р а з л о ж е њ е**

Нацрт Одлуке o буџету општине Чока за 2021. годину (у даљем тексту : Одлука) је израђен у складу са чланом 47. Закона о буџетском систему („Сл.гласник РС“ број 54/09, 73/10, 101/10, 101/11, 93/12, 62/13, 63/13-исп., 108/13, 142/14, 68/15-др.закон,103/15, 99/16, 113/17, 95/18 и 72/19).

Планирани приходи буџета укупно износе **524.001.876,00** динара, а за извор 01 износе 432.305.340,00 динара. Приходи су исказани по врстама и по изворима на основу финансијских планова директних и индиректних корисника буџета општине Чока, који се налазе у прилогу Одлуке.

Сопствени приходи буџетских корисника се планирају у износу од 180.000,00 динара.

Донације од међународних организација се планирају у 2021. години у износу од 810.000,00 динара.

Донације од осталих нивоа власти се планирају на нивоу општине Чока у износу од 4.130.000,00 динара.

Нераспоређени вишак прихода из ранијих година (извор 13) износи: 86.071.536,00 динара. Од овог износа 60.900.000,00 динара се односи на пренета средства од закупа државне земље. Општина Чока је 2017.године приступила набавци услуга извођења геодетско-техничких радова на уређењу пољопривредног земљишта комасацијом и катастарским премером грађевинског земљишта у катастарској општини Чока. Ове услуге су се извршавале у 2018, а наставиће да се извршавају и у 2019,2020 и у 2021 години, и планира се финансирање ових расхода на терет пренетих средстава из ранијих година, од средстава од закупа државне земље.

 Укупно планирани расходи за 2021. годину износе **524.001.876,00** динара, од тога планирани расходи буџета за извор 01 за 2021. годину износе 432.305.340,00динара. Планирана маса за плате је повећана у складу са Упутством за припрему одлуке о буџету локалне влати за 2021.годину и пројекцијама за 2022. и 2023.годину, које је донео Министар финансија, и повећана је планирана маса зараде за три новозапосленa у 2021. години, за које су већ прибављене сагласности Комисије за давање сагласности за новозапошљавање Владе Републике Србије по закључцима: 51 број 112-11605/2017 и 51 број 112-10529/2018.

Расходи се планирају у износу од **524.001.876,00** динара на нивоу општине Чока, од тога, расходи по наменама су следећи: за запослене износе 121.113.014,00 динара, коришћење услуга и добара 199.083.222,00динара, отплата домаћих камата 6.000,00 динара, субвенције јавним нефинансијским предузећима 33.900.000,00, донације и трансфери осталим нивоима власти 94.684.201,00 динара, накнаде за социјалну заштиту 18.122.000,00 динара, остали расходи 23.436.439,00 динара, средства резерве 1.000.000,00 динара, улагања у основна средства 32.657.000,00 динара.

Расходи по корисницима су планирани на основу њихових финансијских планова. У прилогу се налазе програмски буџети директних и индиректних корисника буџета општине Чока за 2021. gодину, са пројекцијама за 2022 и 2023. годину и План расхода буџета општине Чока за 2021, са пројекцијама за 2022. и 2023. годину.

 **Одељење за финансије**